Z:gnu-www-ja-can-you-trust--1e6680-There are proposals already fo/bg

В Съединените щати вече съществуват законопроекти, които ще изискват всички компютри да поддържат предателското ползване на компютри и да забранят свързването на стари компютри към Интернет. Законът CBDTPA (ние го наричаме „Консумирай, но не опитвай да програмираш1“) е един от тях. Но дори и да не ви задължат законово да започнете да използвате предателското ползване на компютри, натискът да го приемете може да бъде огромен. Днес хората често използват формата на Word за комуникиране, въпреки, че това предизвиква множество проблеми (вижте „Можем да сложим край на прикрепените файлове във формат на Word“). Ако машина на предателското ползване на компютри може да отваря документи само от най-новата версия на Word, много потребители ще преминат към нея, ако те приемат ситуацията от гледна точка на еднократно действие (или приемаш или не). За да се противопоставим на предателското ползване на компютри, ние трябва да се обединим и да се изправим пред тази ситуация като колективен избор.